På vei mot toppen - igjen

Ifølge ledelsen i Strømsgodset kan ikke byens befolkning forvente at klubben ligger i toppen hvert år, men det er ikke så rart at publikum er blitt bortskjemt og kravene er økt: Godset står med fem topp-fire-plasseringer på de fem siste sesongene.

VG tror på en ny god sesong for Strømsgodset, selv om veien opp til, foreløpig, suverene Rosenborg ser litt for lang ut. Trener Tor Ole Skullerud tok en opprenskning i stallen og en selvransaking akkurat da folk begynte å tvile på ham i fjor sommer, og SIF kom som et skudd utover høsten. Nå skal Skullerud bygge videre på høsten 2017, med spillere som «Mos» Abdellaoue og Herman Stengel, i tillegg til de som sto for høstens lille bragd.

VG tror det ender med en kamp om plassene rett bak RBK, og at Godset blir nummer tre.